Dagmar Patrasová

Dagmar Patrasová, prezývaná Dáda, vydatá Slováčková (* 27. apríl 1956, Praha) je česká herečka, speváčka a moderátorka.

 Život 
Narodila sa v Prahe do umeleckej rodiny. Otec, profesor Karel Patras bol sólový harfista Českej filharmónie a docent na HAMU. Matka Věra K. J. Patrasová (rod. Weberová) bola židovského pôvodu a pôsobila ako speváčka filharmonického zboru. Obidvaja ju viedli k láske k hudbe.

Staršia sestra Věra a starší brat Vladimír sa venujú iným profesiám.

Jej manželom je od roku 1983 hudobník Felix Slováček, s ktorým má syna Felixa ml. (* 1983) a dcéru Annu (* 1995 – † 2025); obe deti sú umelecky činné.

 Kariéra 
Už ako malá účinkovala v niekoľkých televíznych programoch. Navštevovala hodiny klavíra, chodila do výtvarného krúžku, navštevovala Kühnův dětský sbor, venovala sa športovej gymnastike a neskôr chodila do dramatického krúžku k Jiřine Steimarovej a Jiřine Stránskej. Tieto pedagogičky ju tiež pripravovali na skúšky na konzervatórium. Aj na Štátnom konzervatóriu navštevovala hodiny hry na klavíri a gitare. Po absolutóriu bola na základe konkurzu prijatá Jiřím Suchým do divadla Semafor.

Od 70. rokov hrala vo filme a televízii a bola jedným z českých sexsymbolov. Obľúbil si ju napr. Ladislav Smoljak, ktorý ju obsadil do erotickej scény v komédii Vrchní, prchni! a zahral si s ňou po boku v muzikáli Trhák (ako režisér a jeho klapka). Populárne boli jej roly v seriáloch Návštěvníci a Arabela. Často vystupovala v rozprávkach a v 80. rokoch sa stala obľúbenou speváčkou piesní pre deti a moderátorkou detských relácií, z čoho sa začiatkom 90. rokov stala jej hlavná náplň činnosti. V hranej tvorbe sa odvtedy objavuje len výnimočne.

 Filmografia (výber) 

 Film 
 1973 30 panen a Pythagoras
 1974 Poslední ples na rožnovské plovárně
 1975 Holka na zabití
 1976 Odysseus a hvězdy
 1976 Malá mořská víla
 1977 Šestapadesát neomluvených hodin
 1979 Smrt stopařek (rola: Marta Vanková)
 1980 Vrchní, prchni! (rola: Manuela)
 1980 Trhák (klapka)
 1981 V podstatě jsme normální
 1982 Zelená vlna
 1982 Šílený kankán
 1984 Lucie, postrach ulice [dabuje Jitka Zelenohorská]
 1986 Velká filmová loupež
 1987 Ohnivé ženy mezi námi
 1988 Pan Tau
 1988 Anděl svádí ďábla
 2004 Choking Hazard (samu seba)
 2013 Jedlíci aneb Sto kilo lásky

 Televízia 
 1977 Poplach v oblacích
 1979 Pan Tau (TV seriál)
 1980 Lucie, postrach ulice (TV seriál)
 1980 Arabela (TV seriál; rola: princezná Xenie)
 1983 Návštěvníci (TV seriál)
 1984 Koloběžka první (rola: Zdenička)
 1984 Čertův švagr
 1985 Slunečnice
 1986 O princezně, která ráčkovala
 1990 Arabela se vrací (TV seriál; rola: princezná Xenie)
 1990 Jehlice sluneční paní
 1992 V Praze bejvávalo blaze (TV seriál)
 1999 Kouzelná školka (TV seriál)
 2006 Letiště (TV seriál)
 2011 Noha 22 (TV seriál)

 Diskografia 
 2007 Nej... – Sony BMG

 Referencia 

 Iné projekty 

 Externé odkazy 





 Dagmar Patrasová na Discogs

Kategória:České televízne herečky
Kategória:České filmové herečky
Kategória:Českí televízni moderátori
Kategória:České speváčky
Kategória:Osobnosti z Prahy